**Resultater sperrevassdrag i Nordland**

**2012**

**Sommeren 2012 ble det utført undersøkelser vedrørende innslag av oppdrettsfisk, samt påslag av lakselus i 10 små vassdrag i Nordland. Totalt ble det registrert over 10 000 fisk, fordelt på 904 laks, 7085 sjøørret og 2363 sjørøyer.**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Det ble tatt skjellprøver av all laks som ble fanga i fellene, og skjellanalyser viste at innslaget av rømt oppdrettslaks utgjorde kun 1,33 % av den totale oppvandringa av laks til de undersøkte vassdragene.  Dette avviker klart fra tall for innslag av rømt oppdrettslaks rapportert fra sportfiskefangster og overvåkingsfiske i elver, og er også vesentlig lavere enn innslaget av rømt laks i sjølaksefiskefangstene. De 10 kartlagte vassdragene er generelt små vassdrag (nedbørsfelt<50 km2) og typiske "smålaks-vassdrag" (tabell 1), og de lave registreringene av rømt laks vurderes som en indikasjon på at oppvandring av rømt oppdrettslaks primært skjer til større vassdrag der laksebestandene i større grad er mellomlaks- og storlaksbestander.    **Tabell 1:** Vassdragene som var med i 2012, samt antall laks/skjellprøver registrert. Innslag av oppdrettsfisk.   |  |  |  |  | | --- | --- | --- | --- | | **Vassdrag** | **Antall laks** | **Antall leverte skjellprøver** | **Rømt oppdrettsfisk** | | Alsvågvassdraget | 146 | 137 | 0 | | Straumevassdraget | 43 | 40 | 0 | | Fiskfjordvassdraget | 124 | 115 | 1 | | Vestpollvassdraget | 32 | 31 | 1 | | Tårstadvassdraget | 387 | 323 | 3 | | Sagvatnvassdraget | 20 | 21 | 2 | | Fjærevassdraget | 64 | 41 | 0 | | Laksådalsvassdraget | 6 | 6 | 1 | | Spildervassdraget | 58 | 55 | 2 | | Sausvassdraget | 24 | 19 | 0 | |  |  |  |  | | **SUM** | **904** | **788** | **10** |     Registreringene av sjøørret og sjørøye viste sammen med registreringene fra laks at infeksjonen av lakselus i de fleste vassdragene må anses som middel høy. Det ble registrert en klar trend mot at sjøørret (og laks) var kraftigere angrepet enn sjørøye, noe som anses å ha sammenheng med at røye har et kortere sjøopphold. Sammenlignet mot luseovervåkingsprogrammet i sjøen viste våre registreringer at både prevalens og infeksjonsintensitet er betydelig lavere i elvene enn i sjøen. |

All anadrom laksefisk ble registrert, selv om det var laksen som hadde hovedfokus. Av laksen skulle det tas skjellprøver av samtlige fisk.